Muhammad Nafis al-Banjari

Syekh Muhammad Nafis al-Banjari (diranakakan di Martapura, Kasultanan Banjar, 1735 - habis umur di Kelua, 1812) adalah salah saikung Ulama Banjar nang liwar dipatuh sabagai tukuh supi nang tagas dalam malawan sagala macam tawas panindasan nang mana inya maumpati babarapa aliran tarikat nangkaya Qadiriyah, Syattariyah, Naqsabandiyah, dan Khalwatiyah.

Salain dikatahuakan sabagai ulama nang ahli di bidang fikih, jua ahli dalam bidang tasawup. Inya sudah manulis sabuting kitab nang baisi tantang ajaran-ajaran tasawup, yakni Ad-Durrun Nafis. Kitap ngini banyak didiskusiakan wan dihualakan, maraga isinya maarah ka pandapat Syekh Abu Yazid al-Busthami wan Syekh Muhyiddin Ibnu Arabi. Tagal, ada jua nang mamadahakan bahuwa huhulaan ngini ada maraga kitab ini mambahas pasal jihad nang kawa manyuruh masyarakat gasan malawani Walanda, jadinya bubuhan Walanda manyuruhi masyarakat sagan manjauhi kitab ngini. Walau nangkaya ngitu, kitab ngini harus baisi guru nang tapaham lawan ilmu fikih, tauhid, wan tasawup maraga kitab ngini kada kawa dipahami uliuh sambarang urang.Tangklukan, abangan, dan tarekat: kebangkitan agama di Jawa oleh Ahmad Syafii Mufid 

Wayahini makam sidin kawa kita lihati di Desa Binturu Kecamatan Kelua nang sudah dikambangakan wan disadia akan bamacam pasilitas ulih pamarintah dairah sakira buhan masyarakat nang handak ziarah nyaman.

 Catatan kaki 

 Rujukan 

 Republika - Syekh Muhammad Nafis al-Banjari, Ulama Bangsawan dari Banjar 
 Profil Syekh Muhammad Nafis al-Banjari

 Tautan luar 
 Muhammad Nafis al-Banjari, Penyebar Islam di Pedalaman Kalimantan

Tumbung:Kalahiran 1735
Tumbung:Urang Islam Indunisia
Tumbung:Urang matan Kabupatin Banjar
Tumbung:Urang Banjar
Tumbung:Ulama Banjar